
Introduktion:
I projekt GerDa er der planlagt efteruddannelse, modulet bæredygtighedsdidaktik, af udvalgte undervisere hos de deltagende partnere. Jeg har deltaget i det første modul F2024 og til det er der udarbejdet følgende materiale.
Der er i undervisning af bæredygtighed i faget hydraulik, indtænkt nedenstående pædagogiske teorier og der er udarbejdet en tilhørende undervisningsplan. Planen er at udvide til andre fag på et senere tidspunkt.

Dialogisk undervisning - Olga Dysthe
Olga Dysthe's teori om dialogisk undervisning fokuserer på at skabe et læringsmiljø, hvor der er en aktiv udveksling af idéer mellem elever og lærere. Dette indebærer:
1. Åbne spørgsmål: Brug spørgsmål, der fremmer diskussion og refleksion.
2. Elevaktiverende undervisningsformer: Gruppearbejde, diskussioner, peer-feedback.
3. Læreren som facilitator: Læreren styrer dialogen og skaber en atmosfære, hvor alle føler sig trygge ved at deltage.

Illeris' læringstrekant
Knud Illeris' læringstrekant består af tre dimensioner, som alle skal være til stede for effektiv læring:
1. Indhold: Det faglige stof, der skal læres.
2. Drivkraft: Motivation og følelser omkring læringen.
3. Samspil: Sociale interaktioner og samarbejde i læringsprocessen.

Meyer og Wubbels (Model for interpersonal teacher behaviour)
Meyer og Wubbels fokuserer på klasseledelse og lærer-elev relationer. Deres arbejde understreger vigtigheden af et positivt læringsmiljø og konstruktiv interaktion mellem lærere og elever. De vigtigste punkter inkluderer:
1. Relationel pædagogik: Skabe og vedligeholde positive relationer mellem lærere og elever.
2. Klasseledelse: Effektiv styring af klassens aktiviteter og opretholdelse af et godt læringsmiljø.
FN's verdensmål
FN's 17 verdensmål for bæredygtig udvikling bliver integreres ind i undervisningen ved at:
· Afdække de studerendes kendskab til verdensmålene.
· Uddybe verdensmålene og deres betydning for de studerende i faget hydraulik.
· De studerende udarbejder i grupper materiale over forskellige pumpetyper, med afsæt i områderne teknik, økonomi og miljø. Som de efterfølgende præsenterer for hinanden i plenum og de enkelte gruppers materiale deles i klassen.
Herunder skal de studerende:
· forstå grundlæggende aspekter af FN's Verdensmål.
· kunne identificere og diskutere metoder til at fremme bæredygtig industri, innovation, infrastruktur samt ansvarligt forbrug og produktion.
· kunne anvende deres viden og færdigheder som bidrag til bæredygtighed i deres kommende profession.
UNESCO personlige kompetencer
UNESCO fremhæver betydningen af personlige og sociale kompetencer som kritisk tænkning, kreativitet, samarbejde, og kommunikation. Disse kan udvikles gennem:
1. Projektbaseret læring: Elever arbejder sammen om projekter, der kræver kritisk tænkning og kreativitet.
2. Samarbejdsøvelser: Øvelser og aktiviteter, der fremmer teamwork og kommunikative færdigheder.
3. Refleksion: Give studerende tid og plads til at reflektere over deres læring og personlige udvikling. Feedback indgår som en integreret del af undervisning på FMS.


[bookmark: D1]Der er taget afsæt i FMS’s, Maskinmesteruddannelse, UV-vejl 130, Termiske maskiner og anlæg, hvor de studerende bl.a. har nedenstående læringsmål i faget.
Viden:
· opnå viden om konstruktionsprincipper og virkemåder for fortrængningspumper
Kompetencer:
· bedømme og evaluere hydrauliske og pneumatiske systemer ud fra et drifts- og vedligeholdsmæssigt synspunkt
Det er planlagt at gennemfører UV i en kombination af fagligt stof og integrering verdensmål og Unesco kompetencer. 


Tidsplan for 4x45 minutters lektion
0-30 minutter: Introduktion ved underviser
· Aktivitet: Kort præsentation af dagens emne, opgave og mål.
· Metode: Dialogisk undervisning.
· Materialer: 
· PowerPoint-slides med en introduktion til Verdensmål og Unesco
· Introduktion til pumpetyper og opgaven, samt inddeling i grupper
30-120 minutter: Gruppearbejde (materiale til fremlæggelse) og supervision af UV
· Aktivitet: de studerende arbejder i de tildelte grupper med specifikke opgaver relateret til pumpes opbygning, virkemåde, anvendelsesområde, etc. samt fordel/ulemper ift. områderne teknik, økonomi og miljø og valgte Verdensmål inklusiv 9 og 12. 
· Gruppe 1 (Aksial stempelpumpe)
· Gruppe 2 (Radial stempelpumpe)
· Gruppe 3 (Tandhjulspumpe)
· Gruppe 4 (Tandringspumpe)
· Gruppe 5 (Vingepumpe)
OBS Skulle de studerende have svært ved at komme i gang med opgaven, kan verdensmål 9 (Industri, Innovation og Infrastruktur) og Verdensmål 12 (Ansvarligt Forbrug og Produktion) bruges som inspiration.
120-180 minutter: Præsentation af pumpetyper:
· Aktivitet: de enkelte grupper præsenterer deres arbejde for klassen, med efterfølgende spørgsmål og diskussion i plenum.
· Metode: samspil og evaluering.
· Materialer: de studerendes udarbejdede materiale. 
Løbende opsummering og evaluering af de enkelte grupper:
· Aktivitet: underviser observerer gruppernes fremlæggelse og opsummerer de vigtigste pointer. Der gives feedback til de enkelte grupper fra klassen og underviser.
· De studerende reflektere over, hvad de har lært og hvordan de vil anvende det.
· Metode: Dialogisk undervisning og refleksion.
· Materialer: Whiteboard til opsummering.

